Jurgen & Lozaan se pragtige verlowing fotosessie - Mooi Troues
Die liefde kom op die mees onverwagste maniere en vir meeste mense is dit ongemaklik om alleen 'n gas by 'n troue te wees. Lees hoe die liefde tussen Jurgen en Lozaan begin het met 'n troue…
Dit was 'n "blind date"! Op daai stadium het ek in Port Elizabeth gewerk en hy in die Kaap. Hy het 'n troue gehad in PE. 'n Gemeenskaplike vriendin stel toe voor dat hy vir my moet kontak en dis waar dit begin het.
Drie maande daarna het ek in die Kaap begin werk. Ons het toe goeie vriende geraak en begin uitgaan.
Drie jaar later is ons verloof/getroud!
Jurgen het baie moeite gedoen om dit 'n verrassing te hou! En hy het dit reg gekry! Hy het met 'n vriendin gereel om my vir middagete te kom haal.. toe daag hy op! Dit was toe 'n "trip down memory lane" – eers Spier toe waar ons piekniek gehou het en toe is ons na die Devon Valley omgewing waar hy op sy knie gegaan het en die ja woord gevra het!